টেমসুলা আও(২৫ অক্টোবর ১৯৪৫ - ৯ অক্টোবর ২০২২) ভারতের নাগাল্যান্ডের একজন প্রথিতযশা কবি, গল্পকার, লোকসংস্কৃতির গবেষক এবং সাহিত্যিক৷ ২০১৩ সালে তিনি ছোটগল্প সংকলন Laburnum for My Head-এর জন্য ইংরেজি ভাষার সাহিত্য অকাডেমি পুরস্কার লাভ করেন।"Poets dominate Sahitya Akademi Awards 2013" . Sahitya Akademi. 18 December 2013. Retrieved 18 December 2013. তাঁর লেখাসমূহ ইতোমধ্যে জার্মান, ফরাসি, অসমীয়া, বাংলা এবং হিন্দী ভাষায় অনূদিত হয়েছে৷ ভারতের উত্তর-পূর্ব রাজ্যসমূহ থেকে ইংরেজিতে সাহিত্য চর্চা করা সাহিত্যিকদের মধ্যে টেমসুলা আওয়ের এক বিশেষ আসন আছে৷   জীবনী  টেমসুলা আওয়ের জন্ম হয় ১৯৪৫ সালের অক্টোবরে আসাম-এর জোড়াহাট জেলায়। তিনি গোলাঘাটের রিডজব বালিকা উচ্চ মাধ্যমিক বিদ্যালয় থেকে স্কুলীয়া শিক্ষা সাং করেন। টেমসুলা আও নাগাল্যান্ড-এর মোককচাং জেলায় অবস্থিত ফাজি আলি মহাবিদ্যালয় থেকে স্নাতক ডিগ্রী লাভ করেন। পরবর্তী কালে তিনি গুয়াহাটি বিশ্ববিদ্যালয়-এর থেকে ইংরেজি বিষয়ে স্নাতকোত্তর ডিগ্রী লাভ করেন। এর পর তিনি হায়দরাবাদের ইংরেজি এবং বিদেশী ভাষা বিশ্ববিদ্যালয় থেকে স্নাতকোত্তর ডিপ্লোমা এবং উত্তর-পূর্ব পার্বত্য বিশ্ববিদ্যালয় (নেহু) থেকে ডক্টরেট ডিগ্রী লাভ করেন।  ১৯৯২-৯৭ সালে তিনি ডিমাপুরের উত্তর-পূর্ব সাংস্কৃতিক কেন্দ্রের ডিরেক্টর হিসাবে কার্য্যনির্বাহ করেন। টেমসুলা আও প্রায় অর্ধেক জীবন নর্থ-ইস্টার্ন হিল ইউনিভার্সিটি তথা উত্তর-পূর্ব পার্বত্য বিশ্ববিদ্যালয়ে ইংরেজি বিভাগে অধ্যাপনা করেন। ১৯৮৫-৮৬ সালে তিনি ফুলব্রাইট ফেলোশিপ নিয়ে মিনেসোটা বিশ্ববিদ্যালয়ে গবেষণা করেন।  তিনি তার কবিতা,উপন্যাস ও গবেষণার মাধ্যমে আরও-নাগা সংস্কৃতিকে পরিচিত ও প্রসারিত করতে গুরুত্বপূর্ণ ভূমিকা নিয়েছিলেন। তার সম্প্রদায়ের জীবনযাপন, আচারবিচার, মিথ ও বিশ্বাস নিয়ে কলম ধরেছেন। তার সেসব রচনা জার্মান,ফরাসি ছাড়াও বাংলা, হিন্দি, কন্নড় ও অসমিয়া ভাষায় অনূদিত হয়েছে।  ২০০৭ সালে তিনি সাহিত্যিক অবদানের স্বীকৃতিস্বরূপ পদ্মশ্রী পুরস্কার লাভ করেন। ২০০৯ সালে মেঘালয় সরকার তাঁকে রাজ্যপালের স্বর্ণপদকও প্রদান করেন।   কবিতা  তাঁর প্রকাশিত কবিতা সংকলনসমূহ হচ্ছে –   Songs that Tell (১৯৮৮)  Songs that Try to Say (১৯৯২)  Songs of Many Moods (১৯৯৫)  Songs from Here and There (২০০৩)  Songs From The Other Life (২০০৭)   লোকসংস্কৃতি  মিনেসোটা বিশ্ববিদ্যালয়ে গবেষণা করতে থাকার সময়ে টেমসুলা আও নেটিভ আমেরিকানদের সংস্পর্শে আসেন৷ তিনি এই লোকদের সংস্কৃতি এবং লোককথাসমূহের বিষয়ে জানতে পারেন৷ এর থেকেই তিনি নিজের আও নাগা জনজাতির কথিত লোকসংস্কৃতির গবেষণা এবং সংরক্ষণের প্রতি আকৃষ্ট হয়ে পড়েন। ভারতে এসে তিনি এইসম্পর্কিত গবেষণা করতে থাকেন। আও নাগাদের মুখে মুখে চলে আসা লোকগাঁথা, পরম্পরা এবং সংস্কৃতির ওপরে করা এই গবেষণার ফলস্বরূপ ১৯৯৯ সালে আও নাগাদের কথিত পরম্পরার বিষয়ে তাঁর একটি গ্রন্থ প্রকাশ পায়৷   ছোটগল্প  টেমসুলা আওয়ের দুটি ছোটগল্প সংকলন প্রকাশ পেয়েছে-   These Hills Called Home: Stories from the War Zone  Laburnum for my Head (২০০৯)  প্রথমটিতে দশটা এবং দ্বিতীয় গ্রন্থে আটটা ছোটগল্প সন্নিবিষ্ট আছে৷ তাঁর ছোটগল্পসমূহে হিংসাজর্জর নাগাল্যান্ডের মানুষের সমাজ এবং মনস্তত্ত্বের এবং আত্মপ্রত্যয়ের অধিকারের সাবলীল ছবি দর্শিত হয়েছে৷   সাহিত্য সমালোচনা  টেমসুলা আও সাহিত্য সমালোচনায় অবদান রেখেছেন৷ ১৯৮৯ সালে তাঁর এইসম্পর্কিত একটি গ্রন্থ ’Henry James' Quest for an Ideal Heroine’ প্রকাশ পায়৷   অন্যন্য অবদান    Essay : When in doubt    গ্রন্থের তালিকা    Laburnum for My Head (২০০৯)  Songs that Try to Say (১৯৯২)  Songs of Many Moods (১৯৯৫)  Songs from Here and There (২০০৩)  Songs From The Other Life (২০০৭)   পুরস্কার এবং সম্মান   পদ্মশ্রী পুরস্কার (২০০৭)  রাজ্যপালের স্বর্ণপদক, মেঘালয় (২০০৯)  সাহিত্য অকাডেমি পুরস্কার (২০১৩)   তথ্যসূত্র    বহিঃসংযোগ   These Hills Called Home: Stories From A War Zone (review)   These hills Called Home: Stories from a War Zone (New Edition on ZubaanBooks.com)  Poignant stories from a war zone  Mirroring life in the conflict zone  Weaving a literary fabric : Prof. Temsula Ao, Cover Story in Melange  বিষয়শ্রেণী:সাহিত্য অকাডেমি পুরস্কার বিজয়ী বিষয়শ্রেণী:ভারতীয় নারী ছোটগল্পকার বিষয়শ্রেণী:আসামের ব্যক্তি বিষয়শ্রেণী:ভারতীয় সাহিত্যিক বিষয়শ্রেণী:পদ্মশ্রী প্রাপক বিষয়শ্রেণী:নাগাল্যান্ডের ব্যক্তি বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:২০শ শতাব্দীর ভারতীয় কবি বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:১৯৪৫-এ জন্ম বিষয়শ্রেণী:২০২২-এ মৃত্যু বিষয়শ্রেণী:ভারতের ইংরেজি ভাষার লেখক বিষয়শ্রেণী:সাহিত্য ও শিক্ষায় পদ্মশ্রী প্রাপক বিষয়শ্রেণী:ভারতীয় নারী ঔপন্যাসিক বিষয়শ্রেণী:ভারতীয় নারী কবি বিষয়শ্রেণী:উপমহাদেশীয় আদিবাসী লেখক বিষয়শ্রেণী:আসামের কবি বিষয়শ্রেণী:আসামের লেখিকা বিষয়শ্রেণী:উপমহাদেশীয় আদিবাসী নারী বিষয়শ্রেণী:যোরহাট জেলার ব্যক্তি